  Виталий Пронин Удмуртилэн Тӧроезлэсь ужзэ быдэсъясь Александр Соловьёв та нуналъёсы эскериз Ижысь урамъёсты-сюресъёсты: Иж город администрациысь кивалтӥсьёсын ӵош со вуылӥз Первомайской но Ленин ёросъёсы. А. Соловьёв азьланяз чакла на шоркарысьтымы мукет ёросъёсы но вуылыны. Вань сюресъёсты чаклам-эскерем бере кылдытэмын луоз тупатъямез кулэ карись сюресъёслэн списоксы. А. Соловьёв оскытӥз: тупатъян-выльдон ужъёслы Удмуртилэн бюджетысьтыз висъяськоз 550 миллион манет. Та дырлы тодмо ни: Ижысь К. Маркса урамлэн кыкетӥ полосаез ӝутэмын луоз. Та ужъёслы кошкоз 200 миллион манет уксё.Наталья Седова Туспуктэм: росяма.рф Теги: сюрес Тро  